b'\n_START_ARTICLE_\nTamni vodik\n_START_PARAGRAPH_\nTamni vodik je stanje vodika na prijelazu izme\xc4\x91u plina i metala. Po osobinama je izme\xc4\x91u obi\xc4\x8dnog i metalnog vodika. Zove ga se tamnim jer ne odra\xc5\xbeava niti isijava svjetlost u vidljivom dijelu spektra. Druga mu je osobina sposobnost emitiranja topline i niske razine elektriciteta, \xc5\xa1to se smatra mogu\xc4\x87im obja\xc5\xa1njenjem sposobnosti oblikovanja planetnog magnetskog polja._NEWLINE_Vjerojatno postoji i u prirodi, prije svega unutar plinovitih divova. Smatra se da rje\xc5\xa1enje pitanja modela transformacije vodika kao plina u metalni vodik unutar nebeskih tijela mo\xc5\xbee dati odgovor na pitanje kako se plinoviti divovi rje\xc5\xa1avaju vi\xc5\xa1ka topline, a generiraju magnetsko polje. Znanstvenici smatraju da bi tamni vodik mogao postojati ne\xc5\xa1to dublje unutar plinovitih divova, na pola puta izme\xc4\x91u povr\xc5\xa1ine i jezgre. _NEWLINE_23. velja\xc4\x8de 2005. znanstvenici su otkrili pro\xc5\xa1ireno podru\xc4\x8dje VIRGOHI21, koja je u potpunosti od neutralnog vodika (HI), u skupu Djevice.'